Fredrik Ljungberg

Karl-Fredrik "Freddie" Ljungberg (sündinud 16. aprillil 1977 Vittsjös) on Rootsi jalgpallikoondise endine poolkaitsja. Ta on olnud ka Calvin Kleini aluspesu modell.

 Sportlaskarjäär 
pisi|Ljungberg 2006. aastal
Jalgpallile lisaks on ta mänginud ka käsipalli, jäähokit ja golfi. 

Ljungberg siirdus Arsenali 1998. aastal. Enne seda mängis ta Halmstadi BK-s 139 mängu ja lõi 16 väravat. Tema väravalöömise oskused paranesid märgatavalt Arsenali tuleku järel.

Ljundbergil oli suur osa Arsenali topeltvõidus 2001–2002 hooajal, kui tuldi Inglismaa meistriks ja võideti FA Cup (liiga karikas). Kuna Robert Pirès oli hooaja lõpuni vigastatud, tuli Ljungberg tema asemele ning tal õnnestus väravaid lüüa mitmes hooaja lõpu mängus, kuhu kuulus ka Inglismaa meistrivõistluste finaalmäng Chelsea vastu.

Kui Emmanuel Petit ja Marc Overmars lahkusid Arsenalist, sai Ljungberg pidevalt mängida algkoosseisus. Tema karjääri segasid pidevad vigastused ja migreen. 2005. aastal arvati tal olevat vähkkasvaja, kuid arstliku kontrolli tulemused seda oletust siiski ei kinnitanud. Ta mängis meistriliigas Arsenali rivistuses 216 korda ja lõi 46 väravat ning 48 Meistrite liiga mängu ja lõi seal 13 väravat.

Karjääri viimastel aastatel mängis Ljungberg Jaapani kõrgliiga klubis Shimizu S-Pulse.

Ljungberg osales rahvuskoondise rivistuses 2002. ja 2006. aasta maailmameistrivõistlustel ning 2000., 2004. ja 2008. aasta Euroopa meistrivõistlustel.

Rootsi rahvuskoondises tegi Ljungberg debüüdi 24. jaanuaril 1998, kui mängiti USA-ga ja kaotati 0:1. Ljungberg mängis rahvuskoondises aastatel 1998–2008 75 mängus ja lõi 14 väravat.

 Saavutused 

 Rootsi meister: 1998
 Inglismaa meister: 2002, 2004
 FA Cupi võit (Inglismaa liiga karikas): 2002, 2003, 2005

 Klubid 
 1994–1998 Halmstadi BK
 1998–2007 Arsenal FC
 2007–2008 West Ham United
 2009–2010 Seattle Sounders FC
 2010 Chicago Fire
 2011 Celtic
 2011–2012 Shimizu S-Pulse

 Isiklikku 
Fredrik Ljungberg on 175 cm pikk ja kaalub 75 kg.

 Välislingid 
Fredrik Ljungberg World
Fredrik Ljungberg Forum(arhiveeritult)

Kategooria:Rootsi jalgpallurid
Kategooria:Arsenal FC mängijad
Kategooria:West Ham Unitedi mängijad
Kategooria:Celtic FC mängijad
Kategooria:Sündinud 1977